Y Soddgarŵ

gan

Manon Steffan Ros

Roedd ofn ar bawb ar y diwrnod y daeth y Soddgarŵ i’r dref.

Dywedodd rhai fod ganddo ddannedd mawr miniog, a’i fod yn dwyn bwyd ... ac yn bwyta \*\*\*\*\*\*\*\*\*\*\*.

Yn ôl y sôn roedd y Soddgarŵ yn greadur llwglyd iawn, iawn.

Clywais fod y Soddgarŵ wedi mynd i guddio yn y goedwig y tu hwnt i’r dref. Ro’n i’n gwybod y ffordd drwy’r caeau.

Do’n i ddim yn nerfus o gwbl nes i mi weld y Soddgarŵ. Doedd dim rhyfedd ei fod yn bwyta cymaint o fwyd.

 “Plis stopia ddwyn bwyd. Mae pawb yn mynd yn wirion bost am y peth.”

“Ond dwi mor llwglyd! Ac mae bwyd mor ddrud!”

Edrychai'r Soddgarŵ mor ddigalon.

Eisteddais wrth ei ymyl am ychydig, yn ceisio meddwl am ateb i’w broblem.

Doedd o ddim yn ddrwg i gyd, unwaith i chi ddod i’w nabod yn iawn.

“Mae ’na rai fathau o fwyd sy’n rhatach na’i gilydd,” dywedais.

“Oes ’na?”

“Oes. Mae bîns yn rhesymol iawn.”

Es i â’r Soddgarŵ adref efo fi.

Ro’n i’n gwybod fod ’na ambell dun o fîns yn y cwpwrdd.

Doedd Dad ddim yn rhy hapus.

Roedd yn poeni am ei flodau.

Roedd yn poeni y byddai ofn ar y cymdogion.

Efallai fod ganddo bwynt.

Bwytaodd y Soddgarŵ y bîns mewn chwinciad.

“Bendigedig!” meddai gyda gwên.

Ar ôl ychydig, stopiodd pawb sgrechian pan oedden nhw’n gweld y Soddgarŵ – wedi’r cyfan, roedd yn hoff o fwyta bîns, nid \*\*\*\*\*\*\*\*\*.

Gwnaeth ambell ffrind yn y dref.

Doedd byth angen i’r Soddgarŵ ddwyn bwyd wedi hynny. Ymhen dim defnyddiodd cwmni bîns enwog ei wyneb ar eu tuniau. Cafodd ddigon o fîns i bara am byth.

A wir i chi, daeth y Soddgarŵ yn ffrind annisgwyl i ambell un.